Държавен вестник, бр. 2, 2015 г., стр. 89

БРОЙ  2	
Д Ъ Р Ж А В Е Н  В Е С Т Н И К 	
СТР.  89  
ДЪРЖАВНА КОМИСИЯ 
ЗА ЕНЕРГИЙНО И ВОДНО 
РЕГУЛИРАНЕ
УКАЗАНИЯ
за образуване на цени за достъп и съхранение 
на природен газ в съоръжения за съхранение 
при прилагане на метод на регулиране „норма 
на възвръщаемост на капитала“
Г л а в а  п ъ р в а
ОБЩИ ПОЛОЖЕНИЯ
Чл. 1. С тези указания се определят начинът 
за образуването на цените за достъп и съхранение 
на природен газ в съоръженията за съхранение 
при регулирането им от Държавната комисия 
за енергийно и водно регулиране (комисията) 
съгласно ЗЕ и Наредба № 2 от 2013 г. за регу­
лиране на цените на природния газ (наредбата) 
(ДВ, бр. 33 от 2013 г.), както и видът, формата 
и съдържанието на информацията, необходима 
за целите на ценообразуването, която лицензи­
раните дружества задължително представят при 
подаване на заявлението за цени.
Чл. 2. Методът за ценово регулиране на це­
ните за достъп и съхранение на природен газ в 
съоръженията за съхранение е „норма на въз­
връщаемост на капитала“ съгласно чл. 3, ал. 2, 
т. 1 от наредбата, при който комисията след 
проведен регулаторен преглед утвърждава цени 
и необходими годишни приходи на енергийното 
предприятие за регулаторния период. 
Чл. 3. Регулаторният период е не по-кратък 
от една година. Следващ регулаторен преглед 
се извършва по решение на комисията или 
по заявление на оператора на съоръжение за 
съхранение на природен газ (оператора) при 
съществени отклонения между одобрените и 
отчетените елементи на необходимите приходи.
Чл. 4. Цените за достъп и съхранение в съ­
оръженията за съхранение на природен газ се 
образуват въз основа на утвърдените от комисията 
необходими годишни приходи в съответствие с 
чл. 9 от наредбата и утвърдените параметри за 
съхранение за съответния период.
Чл. 5. По време на ценови период цените 
могат да бъдат променяни при наличие на об­
стоятелства, чието настъпване не е могло да 
бъде предвидено при утвърждаването на цените 
и води до съществено изменение на утвърдените 
им ценообразуващи елементи и на финансовото 
състояние на енергийното предприятие. 
Чл. 6. Заявлението за утвърждаване на не­
обходими годишни приходи и цени включва 
информация за базисната година и прогнозна 
информация за регулаторния период, в т.ч. 
постоянни и променливи разходи, прогнозни 
количества и капацитети за добив, нагнетяване 
и съхранение на природен газ и други, подробно 
обосновани с допълнителни данни и документи. 
Към заявлението се прилагат:
1. годишен финансов отчет с приложения към 
него, изготвен в съответствие с изискванията 
на Закона за счетоводството и приложимите 
счетоводни стандарти;
2. финансово-счетоводна информация в съот­
ветствие с чл. 4 от наредбата за базисната година;
3. технико-икономически данни в съответ­
ствие с чл. 15;
4. други данни, които енергийното предпри­
ятие счита за необходимо да представи в под­
крепа на подаденото заявление или изискани 
от комисията;
5. документ за платена такса за разглеждане 
на заявлението. 
Чл. 7. Базисна година е предходната кален­
дарна година или 12-месечен отчетен период.
Чл. 8. Операторът на съоръжение за съхране­
ние на природен газ представя отчетна информа­
ция за всички ценообразуващи елементи, приходи, 
разходи, активи и пасиви за базисната година 
ведно с подробна обосновка. Отчетната инфор­
мация трябва да е разработена в съответствие с 
изискванията на чл. 37 ЗЕ за отделна отчетност 
между регулираните и нерегулираните дейности, 
както и отделна отчетност за всяка регулирана 
дейност, в съответствие с Правилата за водене 
на разделното счетоводство за регулаторни цели. 
Чл. 9. Прогнозната информация за регулатор­
ния период се базира на резултатите от базис­
ната година, като операторът обосновава всяка 
промяна по отношение на ценообразуващите 
елементи спрямо отчетените чрез представяне 
на необходимите документи, технико-икономи­
ческа обосновка и други данни по преценка на 
оператора или по искане на комисията. 
Чл. 10. Неразделна част от заявлението за 
утвърждаване на цени са приложенията във 
вид на таблици (справки) по утвърдени от ко­
мисията образци, които съдържат минималните 
изисквания за вида и обема на предоставяната 
информация. Справките се попълват в съответ­
ствие с тези указания и Правилата за водене на 
разделното счетоводство за регулаторни цели по 
видове дейности. 
Чл. 11. Всички справки са обобщени в елек­
тронни таблици със съответните формули и 
връзки за изчисления и представляват електро­
нен модел. При необходимост по преценка на 
оператора може да се представя допълнителна 
информация в справките чрез добавяне на ре­
дове и/или колони, но не могат да се заличават 
редове или колони в таблиците. 
Чл. 12. По искане на комисията или при 
необходимост от допълнителна обосновка опера­
торът представя към заявлението допълнителна 
писмена информация относно ценообразуващите 
елементи. 
Чл. 13. Справките се представят на хартиен 
и електронен носител, като тези на хартиен 
носител трябва да бъдат подписани от лице с 
представителна власт и главен счетоводител и 
да бъдат подпечатани с печата на оператора на 
съоръжение за съхранение на природен газ. 
Чл. 14. Справките представят цялата инфор­
мация, необходима за образуването на предложе­
ните от лицензирания оператор цени за достъп 
и съхранение на природен газ в съоръженията 
за съхранение.
Чл. 15. Справките по тези указания, които се 
прилагат към заявленията за утвърждаване на 
цени за достъп и съхранение на природен газ в 
съоръженията за съхранение, са следните: